NK Čelik

Nogometni klub Čelik Zenica, je profesionalni nogometni klub iz Zenice, Bosna i Hercegovina. Ime "Čelik" veže se za industriju čelika u Zenici. Kroz historiju, klub je bio prepoznatljiv po ogromnoj podršci svojih navijača na svome stadionu Bilinom Polju, na kojem svoje utakmice, uglavnom, igra i reprezentacija Bosne i Hercegovine. Takmiči se u Prvoj ligi Federacije Bosne i Hercegovine

Nogometni klub Čelik je jedan od dva bosanskohercegovačka tima koji je osvojio nacionalno prvenstvo tri puta zaredom – između 1994. i 1997. Osvojio je i dva nacionalna kupa zaredom - između 1995. i 1996. U vremenu bivše Jugoslavije, Čelik je igrao 17 sezona u Prvoj saveznoj ligi Jugoslavije. Osvojili su Mitropa kup dva puta te su bili jedni od pobjednika UEFA Intertoto Kupa 1975.

Čelik je od 2017. jedini klub u Bosni i Hercegovini koji radi po socios principu, odnosno u vlasništvu je navijača. Članovi kluba demokratski biraju svoju upravu odnosno lidere kluba.

Čelik je aktivni član Prve lige Federacije Bosne i Hercegovine. Taj status je ostvario osvojivši prvo mjesto u Drugoj ligi FBiH - Centar u sezoni 2022/23. i pobjedom u baražu za ulazak u Prvu ligu FBiH protiv ekipe Klisa iz Buturović Polja. U prošlosti je bio redovni član Premijer lige BiH, sve do sezone 2019/20. kada je ispao u niži rang. Zbog velikih dugova i želje za dugoročnom stabilizacijom kluba, Generalna skupština kluba je odlučila da takmičenje nastavi u najnižem rangu, odnosno četvrtom rangu - Liga Zeničko-dobojsko kantona, 13. jula 2020.

 Historija kluba 

U maju 1945. godine odlučeno je da se osnuje nogometni klub, kojem su dali ime „Čelik“. Kao zvaničan datum osnivanja  je 16. juni.NK Čelik kroz historiju ; pristupljeno: 9. 11. 2013.
Nakon osnivanja, nogometni klub Čelik se ubrzo uključuje u sistem takmičenja i počinje da nastupa u Republičkoj ligi. Pored Čelika takmičili su se i Velež, Borac Banja Luka, Jedinstvo Bihać, Proleter Teslić, Sloboda Tuzla, FK Bratstvo Travnik, FK Udarnik i  FK Sloboda Sarajevo. U sezoni 1946/47. Čelik osvaja četvrto mjesto, a nakon toga dolazi do reorganiziranja takmičenja. Čelik se našao u Drugoj grupi Sarajevske podsavezne lige gdje je osvojio prvo mjesto.
Do 1953. Čelik nije zabilježio neke veće uspjehe. Vrši se reorganizacija kluba i stvara se jači klub sa većim pretenzijama. Tada FK Čelik mijenja ime u FK Zenica.
U sezoni 1953/54. FK Zenica trijumfira u Republičkoj ligi i ulazi u kvalifikacije za ulazak u Drugu saveznu ligu. Protivnik je bila FK Šumadija iz Aranđelovca. Prvu utakmicu Zenica je pobijedila sa 4:0, a drugu utakmicu je poražena sa 2:0. Tako se FK Zenica plasirala u Drugu saveznu ligu. Iako učestvujući prvi put, FK Zenica u jakoj konkurenciji osvaja prvo mjesto.
Nakon toga dolazi do ponovne reorganizacije takmičenja i liga biva podijeljena na zone. FK Zenica se takmičila u zoni A. Osvaja prvo mjesto i stiče pravo učešća u kvalifikacijama za Prvu saveznu ligu. Protivnik joj je ekipa FK Lovćena iz Cetinja. U Cetinju je ekipa Zenice izgubila 2:1, dok je u Zenici susret završen 0:0, te samim tim FK Zenica ostaje bez plasiranja u Prvu ligu. Bilo je to u sezoni 1955/56.
Zenica nastavlja sa igranjem u Zonskoj ligi. U sezoni 1956/57. osvaja drugo mjesto, međutim gubi odlučujuću utakmicu protiv FK Rudara u Kaknju sa 1:0 i ne ulazi u Drugu saveznu ligu.

Narednih godina ekipu Zenice zahvata velika kriza. Nakon dugih pregovora dolazi do ujedinjenja FK Zenica i mjesnog rivala FK Željezničara. To se dešava 1959. godine. Novi klub dobija ime Radnički. Medutim, fuzija ne daje željene rezultate i u sezoni 1959./60. FK Radnički mijenja ime u FK Čelik. Dolaze bolji dani za klub, koji ubjedljivo osvaja prvo mjesto u Zonskoj ligi i ulazi u kvalifikacije za Drugu saveznu ligu. U finalu Čelik igra 2 utakmice protiv ekipe NK Borova. U prvoj utakmici na stadionu Blatuša bilo je 2:1 za Čelik, dok je u drugoj u Borovu bilo 0:0. Čelik je postao drugoligaš i ubrzo počinje da kuca na vrata Prve savezne lige. Čelik se takmiči u drugoj ligi – zapad. U sezoni 1963./64. ekipa Čelika u Zagrebu gubi odlučujuću utakmicu za ulazak u Prvu saveznu ligu. NK Lokomotiva je pobijedila 2:1.

 Ulazak u Prvu saveznu ligu Jugoslavije 
U sezoni 1966/67. Čelik se bori sa tuzlanskom Slobodom oko osvajanja prvog mjesta i ulaska u Prvu ligu, a meč odluke Čelik igra u Borovu protiv istoimene ekipe. Rezultat je bio 0:1 u korist Čelika, što je bilo dovoljno za ulazak u Prvu ligu. U Prvoj ligi Čelik ostaje samo jednu sezonu, da bi se ponovo vratio u Drugu ligu 1968/69. Godinu poslije, ponovo uspijeva vratiti status prvoligaša.

Narednih 10 godina Čelik ostaje u Prvoj ligi. Bilo je to zlatno doba Čelikove historije. Tadašnji uspjesi kluba zadivili su domaću sportsku javnost. Čelik 1971. godine po prvi put učestvuje u Srednjoevropskom kupu i odmah ga osvaja. U prvom kolu Čelik je eliminirao italijansku Kataniju. Na stadionu u Blatuši bilo je 3:0, dok u gostima Čelik gubi sa 1:0. Poslije Čelik uspjeva pobijediti i mađarski Diósgyör (0:1, 4:1), te u polufinalu MTK (1:0, 1:1). U finalu ekipu Čelika čekala je Austrija iz Salzburga na neutralnom terenu u italijanskoj Gorici. Rezultat je bio 3:1. Tako je Čelik po prvi put osvojio Mitropa Cup.

U 1972. godini u istom kupu Čelik je savladao Spartu iz Praga, te Honved iz Mađarske. U finalu sastaje se sa Fiorentinom 23. augusta 1972. Čelik igra 0:0 u Italiji, a 4. oktobra na novom stadionu savladava Fiorentinu 1:0 i tako po drugi put osvaja Srednjoevropski kup.
lijevo|mini|220x220piksel|1971. izgradnja stadiona Bilino polje, istočna tribina u kadru
Godine 1973. Čelik ponovo nastupa u Mitropa Cupu, ali ovaj put gubi u finalu. Replika pehara kojeg je Čelik osvojio u Srednjoevropskom kupu i danas krasi stadion Bilino polje.

U sezoni 1974/75. Čelikovi omladinci osvajaju omladinsko izdanje Kupa Jugoslavije u nogometu pobjedivši Hajduk sa 2:0. Bila je to još jedna afirmacija kluba, jer nekoliko igrača Čelik-a je zaigralo u reprezentativnim dresovima.

Tih godina Čelik učestvuje u novom evropskom takmičenju Rapan Cup ili Intertoto Kup. U prvom kolu Čelik je eliminirao švedski Elsburg. Na Bilinom polju bilo je 2:0 za Čelik, dok je u Švedskoj bilo neriješeno 1:1. Sljedeći protivnik Čelika bio je portugalski Setubal. U Portugalu bilo je 1:0 za Setubal, a na Bilinom Polju 2:0 za Čelik. Čelik je osvojio prvo mjesto u grupi i u svoju vitrinu je dodao još jedan evropski trofej. Sve do sezone 1978/79. Čelik je igrao u Prvoj ligi. U ovoj sezoni Čelik u zadnjoj utakmici sa OFK Beogradom na Bilinom polju ne uspijeva da sačuva prvoligaški status. Rezultat je bio 1:1. Nakon godine dana igranja u Drugoj ligi, Čelik se u sezoni 1980/81. vraća u društvo najboljih. Tu ostaje samo jednu sezonu i opet ispada u Drugu ligu.Prva jugoslovenska nogometna liga(tabele)/rsssf.com; pristupljeno: 9. 11. 2013.

 Osamdesete 
U sezoni 1981/82. Čelik u Vinkovcima igra odlučujuću utakmicu za ulazak u društvo najboljih. Međutim, Dinamo je bio bolji i pobijedio je sa 5:0. Sljedeće sezone Čelik uspijeva ponovo ući u Prvu saveznu ligu. Tu je opet proveo samo jednu sezonu. U sezoni 1984/85. Čelik u nezaboravnoj utakmici u Solinu obezbjeđuje ponovo ulazak u društvo najboljih.
U sezoni 1985/86. Čelik je u posljednjem kolu uspio da sačuva prvoligaški status nakon dvije utakmice sa Rijekom, jer je zadnje kolo bilo poništeno zbog namještanja rezultata. Sezonu završava na 16. mjestu.
U sezoni 1987/88. dolazi do afere oko namještanja rezultata u mečevima Prve savezne lige. Tako je Čelik, nakon što je u Prištini gubio 2:0 u posljednje 2 minute dao 3 gola i pobjedom obezbjedio prvoligaški status. Ova je utakmica vrlo dobro poznata široj sportskoj javnosti iz afere naštimavanja utakmica.
Čelik i narednu sezonu igra u Prvoj ligi (sa kaznenih -6 bodova), da bi nakon toga zbog krize u klubu pao u niže rangove takmičenja.

 NK Čelik u postratnom periodu 
Godine 1994. počinju prva takmičenja i NK Čelik se uključuje u takmičenje koje organizira NS BiH.

Prva sezona igrala se 1994-1995, a prvak sezone bio je Čelik. Iste sezone osvojio je i kup, a sljedeću sezonu je ponovo bio prvak kupa i prvenstva. Godinu dana poslije Čelik ponovo osvaja prvenstvo i postaje prvi trostruki prvak BiH.

Nakon ovoga dolazi do serije "neuspjeha", Čelik se uglavnom držao na pozicijama od 2-9. mjesta. Ostao je jedan od najuspješnijih klubova u BiH, a 2001, nastupao je i u Intertoto Kupu, pobijedivši ekipe Denizlispora i KAA Genta.

Na kraju sezone 2007/2008. Čelik osvaja 3. mjesto u Premijer ligi Bosne i Hercegovine i time stiče pravo nastupa u posljednjem izdanju Intertoto kupa. Za protivnika dobija crnogorsku ekipu Grbalj, od kojeg ispada iz daljnjeg takmičenja. U prvom meču u Zenici je bilo 3:2 za Čelik, dok je u revanšu u Nikšiću bilo 2:1 za Grbalj.

Prvi igrači bili su:
Ivica Andrić
Ćazim Pojskić
Jure Primorac
Alija Penjić
Slavo Trbojević
Nazif Soldin
Mujo Mujkić
Slavko Mihačević
Alija Smajlović
Vinko Leki
Ismet MecanHodža Imamović
Vlado Radeta
Nane Nakonesni
Rutko Knez
Osman Smriko
Mile Bakotić
Franc Pavlić
Ahmet Milović
Husnija Sinanović
Anto Džanesić
Salih Pojskić

 Ime, boje, grb i dres 
mini|250px|Dres za sezonu 2009/2010.
Čelik predstavlja jedan tipični radnički klub, kojeg je osnovala, vodila i poznatim napravila radnička klasa.
Službena boja NK Čelik je crno-crvena. Crvena boja predstavlja boju vatre, usijanog željeza, zastavu radničke klase, ali i dominantnu boju zastava u vrijeme kada je osnovan NK Čelik. Crna predstavlja boju uglja, rudnika i crne industrije po čemu je Zenica i dan danas poznata.

Grb NK Čelik se nije bitno mijenjao kroz historiju. Do 1992. godine na grbu se nalazio poprečni presjek šine, zvijezda petokraka, te slika lopte koja se koristila u vrijeme osnivanja kluba. Od 1992, umjesto petokrake i šine je zauzeo ljiljan, dok je lopta ostala nepromijenjena u prvih nekoliko sezona Prve lige Republike BiH. Kasnije su uslijedile dodatne modifikacije grba. Klub trenutno koristi tzv. "deblju" verziju grba. Niti jedna od navedenih verzija nije registrovana.

Dresovi NK Čelik su crno-crvene boje. Shema dresova nije stalna, tako da od sezone 2009/10. dresovi su sa horizontalnim crno-crvenim prugama. Šorcevi su crne boje. Rezervni dresovi su bijele boje. Trenutni dobavljač opreme je firma "Macron".

 Stadioni 

Tokom prvih nekoliko godina nakon osnivanja, dom nogometnog kluba Čelik bilo je igralište koje se nalazilo na mjestu današnjeg stadiona, uz samu rijeku Bosnu. Stadion je imao jednu drvenu tribinu. Početkom 1950-tih godina NK Čelik se seli na stadion "Blatuša", koji se nalazio u istoimenom zeničkom naselju. Na tom stadionu NK Čelik ostvaruje svoje prve uspjehe. Početkom 1970-tih godina, zbog velikog interesovanja zeničke publike, odlučuje se izgraditi novi moderni stadion. Prva utakmica na novom stadionu "Bilino polje" odigrana je 4. oktobra 1972. godine, a protivnik Čeliku je bila italijanska Fiorentina.
centar|mini|850x850piksel|Stadion Bilino polje 

 Uspjesi
Prva liga BiH:
Datoteka:Cup Winner.png (3): 1994/95, 1995/96, 1996/97.
Druga liga FBiH - Centar
Datoteka:Cup Winner.png (1): 2022/23.
Kup BiH:
Datoteka:Cup Winner.png (2): 1994/95, 1995/96.
Mitropa kup:
Datoteka:Cup Winner.png (2): 1970/71, 1971/72.
UEFA Intertoto kup:
Datoteka:Cup Winner.png (1): 1975.

 Trenutni sastav 
Posljednja izmjena: 11. septembar 2020.

 Bivši nogometaši 

 Admir HasančićAdmir Hasančić /info nfsbih.ba; pristupljeno: 9. 11. 2013
 Almir ToljaAlmir Tolja /info footballdatabase.eu; pristupljeno: 9. 11. 2013
 Asmir AvdukićAsmir Avdukić /info nfsbih.ba; pristupljeno: 9. 11. 2013
 Avdija VršajevićAvdija Vršajević /info transfermarkt.de; pristupljeno: 9. 11. 2013
 Elvir BolićElvir Bolić /info nfsbih.ba; pristupljeno: 9. 11. 2013
 Nermin ŠabićNermin Šabić /info nfsbih.ba; pristupljeno: 9. 11. 2013
 Mirsad HibićMirsad Hibić /info national-football-teams.com; pristupljeno: 9. 11. 2013
 Senad BegićSenad Begić /info nfsbih.ba; pristupljeno: 9. 11. 2013
 Vedin MusićVedin Musić /info nfsbih.ba; pristupljeno: 9. 11. 2013

 Bivši treneri 

 Milan Ribar
 Džemaludin Mušović
 Marijan Bloudek
 Fahrudin Jusufi
 Kemal Hafizović
 Nermin Hadžiahmetović
 Josip Katalinski
 Husnija Arapović
 Vlatko Glavaš
 Ivo Ištuk
 Esher Hadžiabdić (Ezher Hadžiabdić)
 Abdulah Ibraković
 Omer Kopić
 Hajrudin Đurbuzović
 Elvedin Beganović
 Vlado Jagodić
 Nizah Hukić
 Boris Gavran
 Kemal Alispahić
 Nedim Jusufbegović
 Boris Pavić
 Kemal Hafizović
 Adnan Örnek
 Cihat Arslan
 Hasan Özer
 Marko Babić
 Slavko Božičić
 Ümit Özat
 Pavle Skočibušić
 Armin Duvnjak
 Dario Damjanović
 Dženan Zaimović
 Bojan Regoje

 Evropski nastupi 
 Sezona Takmičenje Runda Klub  2001.UEFA Intertoto kup1R Denizlispor1–05–3 17px2R KAA Gent1–00–2 17px2008.UEFA Intertoto kup1R Grbalj3–21–2 17px

 Čelik u Premijer ligi 
NK Čelik u Prvoj i Premijer ligi Bosne i Hercegovine Sezona                    1994/95.1.7700216+15211995/96.1.3021546623+43681996/97.1.3017765723+34581997/98.2.3216975038+12571998/99.9.301331447470421999/00.9.3013894536+9472000/01.4.422110117439+35732001/02.6.30127113931+8432002/03.5.381610126133+28582003/04.12.30910114243–1372004/05.13.30132152937–8412005/06.14.30105153345–12352006/07.14.30123152935–6392007/08.3.30164103832+6522008/09.10.30125132932–3412009/10.13.30105153336–3352010/11.10.301171230300402011/12.9.30810123139–8342012/13.4.3014974430+14512013/14.7.30101373532+3432014/15.7.30101193435–1412015/16.6.30121083628+8462016/17.10.32811132839-11352017/18.11.3284203061-31282018/19.7.331110123049-19432019/20.11.2255173349-16172020/21.Nisu učestvovali2021/22.2022/23.2023/24.2024/25.2025/26.

 Reference 

 Vanjski linkovi 


 NK Čelik na UEFA.com
 Zvanična stranica navijača NK Čelik - Robijaši


Čelik
Čelik
Čelik